***Előzetes hatásvizsgálat***

***Pápakovácsi Község Önkormányzat Képviselő – testületének a 2019. évi költségvetés módosításáról szóló ……/2019.(……………..) önkormányzati rendelethez***

A jogalkotásról szóló 2010. évi CXXX. törvény 17.§-a szerint a jogszabályok előkészítése során előzetes hatásvizsgálat elvégzésével kell felmérni a tervezett jogszabály valamennyi jelentősnek ítélt hatását, a szabályozás várható következményeit. Az előzetes hatásvizsgálat megállapításai a rendelettervezet esetében az alábbiak:

1. ***Társadalmi hatások***

A költségvetés rendeletének módosítási tervezet társadalmi hatása indokolt. A 2019. évi költségvetés módosítás előkészítése során hatásvizsgálatot végeztünk, amely során, megvizsgáltuk az eredeti költségvetésben, a jelenlegi módosítási javaslatban szereplő tételek és ennek végeredményeként a módosított költségvetés megvalósításának lehetőségét és hatását. Ez a vizsgálat kiterjed a források és a kiadások jelenleg ismert teljes körű számbavételére. A módosításra elsősorban az előző évben képződött pénzmaradvány igénybevétele miatt, a leutalt bérkompenzáció, kiegészítő támogatások, valamint az étkezési térítési díjak 2019. szeptember 1. napjától történő változása miatt került sor.

1. ***Gazdasági hatás***

Jelentős, mivel a 2019. évi költségvetés eredeti előirányzat növekedése továbbá célok megvalósításának forrását biztosítja, ami az esetleges problémák, vagy megoldásra váró feladatok megoldását biztosítja.

1. ***Költségvetési hatás***

A rendelet-tervezet az önkormányzat és a fenntartása alá tartozó költségvetési szervek költségvetésének a rendeletmódosítást követően hozott központi és önkormányzati döntések, valamint saját hatáskörű módosítások miatti korrekcióját tartalmazza.

1. ***Környezeti, egészségi következményei***

A rendeletnek környezeti és egészségügyi következményei nincsenek.

1. ***Adminisztratív terheket befolyásoló hatások***

A rendelet megalkotásának adminisztratív terhet befolyásoló hatása nincs, a költségvetés módosításához szükséges adminisztratív állomány önkormányzatra összesítve rendelkezésre áll.

1. ***A jogszabály megalkotásának szükségessége, a jogalkotás elmaradásának várható következményei***

Az államháztartásról szóló 2011. évi CXCV. törvény 34. § (5) bekezdése értelmében a Képviselő-testület negyedévente, de legkésőbb az éves költségvetési beszámoló elkészítés határidejéig -2019.december 31-ei hatállyal –módosítja a 2019. évi költségvetési rendeletét. A rendelet megalkotásának elmaradása esetén a Kormányhivatal törvényességi felhívással élhet.

1. ***A jogszabály alkalmazásához szükséges személyi, szervezeti, tárgyi és pénzügyi feltételek***

A jogszabály alkalmazásához szükséges személyi, szervezeti, tárgyi feltételek rendelkezésre állnak.

***Pápakovácsi Község Önkormányzatának …../2019. (………………….) rendelet-módosításhoz indoklás***

Az államháztartásról szóló 2011. évi CXCV. törvény 23. § (1) bekezdése alapján a helyi önkormányzat a költségvetését költségvetési rendeletben állapítja meg. A költségvetés megalkotásának kötelezettsége nem csak az államháztartási törvényben, hanem az Alaptörvényben és a Magyarország helyi önkormányzatairól szóló törtvényben is szabályozott. Nem kérdés, hogy a költségvetés megalkotásának kötelezettsége rendeleti formában magasabb szintű jogszabályi rendelkezésnek való megfelelés érdekében szükséges. Ezen túl nyilván azért is, hiszen a gazdálkodás rendszerét, a tervezett bevételeket, a teljesíthető kiadásokat határozza meg. Az államháztartásról szóló törvény előterjesztésben idézett 34. § (5) bekezdése előírja, hogy a képviselő-testület a (2) és (3) bekezdés szerinti előirányzat-módosítás, előirányzat- átcsoportosítás átvezetéseként - az első negyedév kivételével - negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyal módosítja a költségvetési rendeletét. Az államháztartási törvény, valamint annak végrehajtási rendelete a költségvetés tartalmi elemeit szabályozza, így ezek a rendelet tervezet összeállításának alapjai. A módosítással a rendelet költségvetési főösszeget meghatározó, valamint a kiemelt előirányzatokat tartalmazó szakasza, valamint a mellékletei módosulnak.

Tisztelt Képviselő-testület!

A 2019. évi költségvetés módosítását több tétel is indokolja, többek között

* állami támogatások módosítása: köznevelési támogatás, szociális támogatás
* szociális tűzifa vásárlásához kapott támogatás
* orvosi eszközök vásárlásár kapott támogatás
* az állam által biztosított kereset-kiegészítések
* államháztartáson belüli megelőlegezések (közcélú foglalkoztatott után fizetendő járulékok)
* bérek kerekítési különbözete.

***Pápakovácsi, 2019. november 06.***

…………………………………………………..

aláírás